**KVIEČIAME APLANKYTI INFORMACINĮ PUNKTĄ**

**Europos 2023-2025 m. saugių darbo vietų kampanija „Darbuotojų sauga ir sveikata skaitmeniniame amžiuje“**

Europos darbuotojų saugos ir sveikatos agentūra (EU–OSHA) kartu su savo nacionaliniais partneriais šiuo metu visoje Europoje vykdo Europos saugių darbo vietų informacinę kampaniją „Darbuotojų sauga ir sveikata skaitmeniniame amžiuje“.

Naujos 2023–2025 m. saugių darbo vietų kampanijos tikslas – skatinti bendradarbiavimą siekiant saugios ir produktyvios skaitmeninės darbo pertvarkos. Kampanija siekiama gilinti žinias apie saugų skaitmeninių technologijų naudojimą visuose sektoriuose; skleisti informaciją apie darbuotojų saugos ir sveikatos (DSS) iššūkius, susijusius su darbo skaitmeninimu; informuoti apie kylančią riziką ir galimybes; skatinti rizikos vertinimą ir saugų skaitmeninių technologijų valdymą darbe; skatinti keistis informacija ir gerąja praktika.

**Renginio data: 2024 m. spalio 24-25 d. (ketvirtadienis-penktadienis), nuo 9 val.**

**Renginio vieta: Kauno technologijų mokymo centro informacijos centras (II a.), V. Krėvės pr. 114, Kaunas**

Apsilankiusieji sužinos, kodėl ši kampanija tokia svarbi, susipažins su jos tikslais ir uždaviniais. Susidomėjusieji gaus informacijos apie iššūkius, kurie kyla dirbant skaitmeniniame amžiuje, kokį poveikį toks darbas daro dirbančiųjų sveikatai, kodėl svarbu skatinti rizikos vertinimą ir saugų skaitmeninių technologijų valdymą darbe bei kokie iššūkiai šiame amžiuje kyla DSS specialistams.

**Atsakiusieji į viktorinos klausimus, gaus ir atminimo dovanėles.**

**Spalio 24 d. 14 val. Kauno technologijų mokymo centro aktų salėje (II a.)** bus skaitomas pranešimas „Europos darbuotojų saugos ir sveikatos agentūros veikla. Europos 2023-2025 m. saugių darbo vietų kampanija „ Darbuotojų sauga ir sveikata skaitmeniniame amžiuje“.

**Maloniai laukiame Jūsų!**

